**Կրթահամալիրի կրտսեր դպրոց-պարտեզների կազմում «Իմացումի հրճվանք» կրթական ծրագրի նախապատրաստական խումբ - դասարանի գործունեության կարգ**

**1. Իրավական հիմքը, նպատակը**

«Իմացումի հրճվանք» կրթական ծրագրի 5 տարեկանների նախապատրաստական խումբ-դասարանի (այսուհետ՝ դասարան) գործունեության կարգը (այսուհետ` կարգ) ապահովում է Հանրակրթության մասին ՀՀ օրենքով սահմանված պետական քաղաքականության սկզբունքները (հոդված 5, կետ 2-2, 2-8), կազմակերպում է կրթահամալիրի 2013-2016 զարգացման ծրագրի և 03.02.2011թ. ԿԳ նախարարության հետ կրթահամալիրի կնքած Ա-6/20 պայմանագրի աշխատանքները:

Ծրագիրն ապահովում է սաների սահուն անցումը պարտեից դպրոց նրանց ընդունակություններին ու առանձնահատկություններին համապատասխան, ուսման շարունակակնությունն ծրագրված գործունեության կազմակերպումը:

**Նախապատրաստական խումբ-դասարան**

* 5 տարեկանների նախապատրաստական խումբ, դասարանները - (այսուհետև՝ դասարան) գործում են կրթահամալիրի կրտսեր դպրոց-պարտեզներում՝ Նոր դպրոց , Բ-4 դպրոց-պարտեզ, Գեղարվեստի կրտսեր դպրոց և Հիմնական դպրոց (այսուհետ` դպրոց):
* Դասարանը դպրոցի կառուցվածքային միավոր է, որի սովորողների թիվն արտացոլվում է դպրոցի ընթացիկ ուստարվա կոմպլեկտավորման մեջ:
* Դասարանում ուսումնառության պայմանագրով որոշված կարգով ընդունվում են այն երեխաները (սովորող), որոնց 5 տարին լրանում է մինչև ընթացիկ տարվա դեկտեմբերի 31-ը:
* Կրթահամալիրի մասնաժողովը մինչև օգոստոսի 25-ը Ծրագրի համակարգողի ներկայացմամբ հաստատում է դասարանի ուսումնական փաթեթը՝ Ծրագիր, ,ուսումնական պարապմունքների տեղին և ուսուցման միջոցներին ներկայացվող պահանջները, սովորողի ուսումնական գործունեության գնահատման կարգը, ուսումը 1-ին դասարանում շարունակելու պատրաստության ցուցիչները և այլ լրացնող փաստաթղթեր:
* Ծնողի հետ կնքվող ուսումնառության պայմանագրի (հավելված) ձևը և բովանդակությունը հաստատում է կրթահամալիրի խորհուրդը:
* Ընդունելության համար ներկայացվում են ընթացիկ տարում 1-ին դասարան ընդունվողի համար սահմանված փաստաթղթեր:
* Սովորողների թիվը դասարանում 20-22 է, ոչ ավելի քան 25:
* Սովորողների թիվը դասարանում 20-22 է, ոչ ավելի քան 25:

**Դասարանի ուսումնական գործունեությունը**

Սովորողների ամենօրյա հաճախման հաշվառումը և ուսումնական պարապմունքների գրանցումը կատարվում է տարրական դասարանի համար նախատեսված մատյանում:

Ուսումնական պարապմունքներն  սկսվում են ժամը 9.00 և ավարտվում 13.00:

Նախատեսվում են ամենօրյա մարզական, երաժշտական,խոսքային (մայրենի և օտար լեզուներ), բնագիտական-թվաբանական, ՏՏ, կերպարվեստի պարապմունքներ, զարգացնող, կառուցողական խաղեր: Դասարանի սովորողները մասնակցում են դպրոցի առավոտյան ընդհանուր պարապմունքներին, ընդհանուր ուսումնական նախագծերին, ծեսերին, տոներին, սահմանված կարգով իրականացվող ճամփորդություններին:

Դասարանի ուսումնական գործունեության մեջ ներառվում են լողուսուցում, մարմնամարզություն, լրացուցիչ կրթություն:

:

Սովորողի գործունեության գնահատումը բացառապես խրախուսանք է, որն ապահովում է նրա ուսումնական հաջողությունը և սովորելու, ընկերների հետ լինելու, դպրոց գալու ցանկությունը:

Դասարանը` որպես նախապատրաստական ուսուցման ծրագիր, դպրոցի կայքում, Պարտեզ ամսագրում ունի իրեն հատկացված տարածք:

* Դասարանը միչև հաջորդ տարվա փետրվարի մեկը գործում է 5 տարեկանների ուսումնական պլանով՝ որպես նախակրթարան:

**1-ին դասարան**

* **Փետրվարի 1 –ից** սովորողի ծնողը դպրոցի հետ կնքում է առաջին դասարանցու ուսումնառության պայմանագիր: Սաների գործունեությունը, ուսուցումը կազմակերպվում է ըստ առաջին դասարանի ուսպլանի, դասվարի կազմած ուսումնական նախագծով:
* Ուսումնառության պայմանագիր կնքելուց առաջ դասարանի ղեկավարը, դպրոցի տնօրենը և/կամ ծրագրի համակարգողը սովորողի ծնողին ծանոթացնում են դասարանի գործունեության ծրագիրին, նյութական և ուսումնական պայմաններին:
* Նախատեսվում են ամենօրյա մարզական, երաժշտական, խոսքային (մայրենի և օտար լեզուներ), բնագիտական-թվաբանական, համակարգչային, կերպարվեստի պարապմունքներ, զարգացնող, կառուցողական խաղեր: Դասարանի սովորողները մասնակցում են դպրոցի առավոտյան ընդհանուր պարապմունքներին, ընդհանուր ուսումնական նախագծերին, ծեսերին, տոներին, սահմանված կարգով իրականացվող ճամփորդություններին:
* Դասարանական աշխատանքային նախագծում ներառվում են լողուսուցում, մարմնամարզություն, լրացուցիչ կրթություն:
* Գործունեություն-պարապմունքն անվտանգ է, համապատասխանում է երեխայի կենսաբանական, անհատական առանձնահատկություններին, չի կարող գերազանցել 20 րոպեն, կազմակերպվում են տվյալ գործունեության համար պատշաճ տեխնիկական-լաբորատոր պայմաններում:
* Ծնողի ցանկությամբ սահմանված կարգով սովորողն ընգրկվում է երկարօրյա ուսուցման ծրագրում, որտեղ նրա համար ստեղծված է սնվելու և քնելու հնարավորություն: Այդ նպատակով ծնողը տնօրենի հետ կնքում է համապատասխան լրացուցիչ պայմանագիր, ըստ որի ծնողը լրացուցիչ վճարում է երկայրօրյաի լրացուցիչ ծառայության համար:
* Սովորողի գործունեության գնահատումը բացառապես խրախուսանք է, որն ապահովում է նրա ուսումնական հաջողությունը և սովորելու, ընկերների հետ լինելու, դպրոց գալու ցանկությունը:
* Ուսումնական տարվա ընթացքում յուրաքանչյուր պահի ծնողի պահանջով կամ դասվարի, տնօրենի և/կամ գնահատման կենտրոնի մասնագետների առաջարկով սովորողը սահմանված կարգով տեղափոխվում է նախակրթարան:

**Ուսումը 1-ին դասարանում շարունակելու պատրաստության ցուցանիշները**

Սանը կարող է առաջին դասարանում շարունակել ուսումը, եթե մասնակցել է ուսումնական գործունեության բոլոր ձևերին, տիրապետում է և յուրացրել է ուսումնական պլանով նախատեսված հմտություններն ու գիտելիքները:

Լրացվում է սովորողի գնահատման սանդղակը:

**Դպրոց-պարտեզում   նախապատրաստական   ուսուցման   ծրագիրը չստացած  սովորողի  ընդունելության  կարգ**

Իրավական հիմքը, նպատակը

* Կրթահամալիրի կրտսեր դպրոցում   նախապատրաստական   ուսուցման   ծրագիրը չստացած   սովորողի   ընդունելության  կարգի ընդունումը  նախատեսված է տարրական  կրթության   հեղինակային  ծրագրով:
* Կարգի հիմքում Հանրակրթության մասին օրենքով որոշված  իրավունքն  է`

«Հանրակրթության բնագավառում պետությունը  երաշխավորում   է հանրակրթության հավասար հնարավորությունները,  մատչելիությունը, շարունակականությունը,  հաջորդականությունը  և  ամապատասխանությունը սովորողների զարգացման մակարդակին, առանձնահատկություններին ու  պատրաստվածության աստիճանին»  (հոդված 5, կետ 2-2):

Կազմակերպումը

* Հանրակրթության մասին օրենքով 6 տարեկան համարվող (հոդված 16, կետ 2)

երեխայի  ծնողը,  ով   ընտրել   է   կրթահամալիրում   իրականացվող   հեղինակային   կրթական  ծրագիրը, կարող է դիմել դպրոց-պարտեզում   նախապատրաստական   ուսուցում  չստացած իր երեխային 2-րդ   դասարան  ընդունելու  համար:

* Ծնողը դիմում է գրում, լրացնում է նախապատրաստական դասարանն ավարտած սանի գնահատման սանդղակը, որում     ձևակերպված է սանի արժեքային համակարգը՝ ըստ Ծրագրի և ուսպլանի:
* Սովորողի զարգացման մակարդակի, առանձնահատկությունների ու

պատրաստվածության աստիճանի  համապատասխանությունը   ըստ   գնահատման սանդղակի որոշում   են  դասարանի  ղեկավարը (դասվարը)   և  գնահատման  կենտրոնի  մասնագետը, գրում են համապատասխան եզրակացություն, որի հիման վրա դպրոցի ղեկավարը կայացնում է որոշում՝ հրամանագրելով սանի ընդունելությունը,  անհրաժեշտության դեպքում սանին ընդգրկելով լրացուցիչ պարապմունքների ծրագրում:

* Սովորողի համար 2-րդ  դասարանում  սահմանվում  է մեկ   ամիս   փորձաշրջան ,  որի ընթացքում ծնողը ցանկացած պահի   իր նախաձեռնությամբ   կամ դասվարի  ու գնահատման կենտրոնի  մասնագետի  խորհրդով  երեխային  կարող  է տեղափոխել քառամյա ուսուցման առաջին դասարան:

**Դասարանի ղեկավարը**

* Դասարանի ղեկավարը դասվարն է (այսուհետ՝ դասվար), ով մասնակցել կրթահամալիրում կազմակերպված վերապատրաստումներին, ընտրվում է մրցութային կարգով:
* Դասվարը իրականացվող Ծրագրի ղեկավարն ու պատասխանատուն է:
* Դասվարն ունի ինտերնետին միացած անհատական համակարգիչ, թվային ֆոտոխցիկ և ձայնագրիչ, անարգել օգտվում է կրթահամալիրի գրադարանից, մեդիատպարանի հնարավորություններից:
* Դասարանի ղեկավարը ծրագրի համակարգողի և մասնագետների աջակցությամբ որոշում է ուսումնական պարապմունքների  բովանդակությունը, կազմում աշխատանքային նախագիծ), ստեղծում ուսումնական նյութեր, զարգացնում նախապատրաստական ուսուցման համար համապատասխան միջավայր:
* Դասվարի գործունեությունը համակարգվում է համապատասխան կարգով:
* Դասվարը պատասխանատու է դպրոցում գտնվելու ընթացքում սովորողի անվատանգության, միջավայրը մշտապես հիգիենիկ վիճակում պահելու, սովորողի ինքնուրույն գործունեության, ինքնասպասարկման, տեխնոլոգիական հմտությունների և ստեղծականության զարգացման, սովորելու ցանկությունը շարունակ զորացնելու համար:
* Դասվարը սովորողի ծնողի հետ մշտապես պահպանում է գործընկերային հարաբերություններ, նպաստում նրա մանկավարժական կրթությանը, սովորողի գործունեության մասին տրամադրում ամբողջական տեղեկություններ, ծնողին մասնակից դարձնում դասարանի գործունեության կազմակերպմանն ու իրականացմանը, նյութական միջավայրի բարելավմանը:

**Լրացնող փաստաթղթեր.**

[5 տարեկանների մեկամյա ուսուցման ծրագիր](https://skydrive.live.com/view.aspx?cid=7E140C7CB142F9B9&resid=7E140C7CB142F9B9%21728&app=Word)

[5 տարեկանների կրթության բովանդակությունը](https://skydrive.live.com/#!/view.aspx?cid=7E140C7CB142F9B9&resid=7E140C7CB142F9B9%21674&app=Word)

[Մանկական խաղադարան 5 մասից՝ առավոտյան բարի լույսի, թատերական, մարզական, զարգացնող, ազգային շարժուն](http://partez.mskh.am/?p=2118)

[Գունավոր խաղադարան](https://skydrive.live.com/#cid=7E140C7CB142F9B9&id=7E140C7CB142F9B9%21105) զարգացնող սմարթ դասեր

[Ուսումնական պլան](http://mskh.am/am/33244)

Ուսուցման բովանդակության ամսական նախագծեր՝ սեպտեմբեր-փետրվար

5 տարեկանների գնահատման դանղակ

[Խոսքի զարգացում. մեթոդական ուղեցույց](http://partez.mskh.am/?p=1737)

[Մաթեմատիկական հասկացությունների ձևավորում](http://partez.mskh.am/?p=1662)